Държавен вестник, бр. 17, 2012 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  17
1. отворена – не е изтекъл крайният срок 
за подаване на оферта/заявление за участие в 
процедурата;
2. спряна – изпратена е информация по чл. 5, 
ал. 1, т. 14 за подадена жалба срещу решение, 
действие или бездействие на възложителя, 
придружена с искане за налагане на временна 
мярка „спиране на процедурата“;
3. прекратена – взето е решение за прекра-
тяване на процедурата; 
4. затворена – изтекъл е крайният срок за 
подаване на оферта/заявление за участие в 
процедурата;
5. възложена – публикувана е информация 
за сключен договор;
6. отменена – когато с влязло в сила решение 
на орган по обжалване решението за откри-
ване на процедурата е отменено или обявено 
за нищожно;
7. неизвестен – от откриване на процедури 
на договаряне без обявление до публикуване 
на информация за сключен договор или за 
прекратяване.
(3) Когато обществената поръчка е с обо-
собени позиции, чието актуално състояние е 
различно, към информацията по ал. 2 се добавя 
„частично“.“
11. В чл. 18:
а) алинеи 3 и 4 се изменят така:
„(3) Извън възможностите за промяна по 
чл. 27а ЗОП правописни и технически грешки, 
допуснати от възложителите при попълване на 
други образци на документи, се коригират чрез 
техническа редакция след получено искане от 
съответния възложител. Не се допуска техни-
ческа редакция на решението за промяна по 
чл. 27а, ал. 3 ЗОП.
(4) Допуснати при вписването грешки се 
поправят, като в съответното поле от регистъра 
се вписва правилният текст с пояснение „тех-
ническа редакция“. Поправките се извършват, 
без да се засяга информацията, съдържаща се 
в предходните вписвания.“;
б) в ал. 5 думите „ал. 4“ се заменят с „ал. 3“;
в) алинея 8 се отменя.
12. В чл. 20, ал. 3 след думите „5 години“ 
се добавя „както и при договори, сключени в 
резултат на процедура на договаряне без обяв-
ление“ и се поставя запетая.
13. В чл. 22:
а) в ал. 1, т. 5 накрая се добавя „и т. 14“; 
б) алинея 2 се отменя;
в) в ал. 3 думите „ал. 1 и 2“ се заменят с 
„ал. 1“.
14. В чл. 23 ал. 3 се отменя.
15. В чл. 24 се създава ал. 4:
„(4) Документите, които участниците пред-
ставят по чл. 68, ал. 9 ЗОП, могат да удосто-
веряват и факти, настъпили след крайния срок 
за подаване на оферти.“
16. В чл. 25 т. 2 се изменя така:
„2. датата на публикуваното обявление за 
обществена поръчка, освен в случаите на про-
цедура на договаряне без обявление.“
17. Член 26 се отменя.
18. В чл. 38, ал. 1 думата „обект“ се заменя 
с „предмет“.
19. В чл. 40а ал. 1 се отменя.
20. В чл. 41, ал. 4 думите „ал. 1“ се заменят 
с „ал. 3“.
21. В чл. 43 след думите „изпратени по 
факс“ се добавя „или по електронен път“, а 
след думите „номер на факс“ се добавя „или 
електронен адрес“.
22. В глава пета се създава раздел I:
„Раздел I
Предварителен контрол върху процедури, финан-
сирани със средства от европейските фондове
Чл. 49а. (1) За осъществяване на предва-
рителен контрол по чл. 19, ал. 2, т. 22 ЗОП 
възложителят изпраща до агенцията:
1. проекта на обявление и когато е прило-
жимо, проекта на решение;
2. информация за предварителен контрол, 
която съдържа проекта на методика – в случаите 
на критерий икономически най-изгодна оферта.
(2) Документите по ал. 1 се изпращат 
придружени с писмо, което съдържа следната 
информация:
1. наименование на възложителя;
2. обект и предмет на обществената поръчка;
3. вид на процедурата;
4. прогнозна стойност на поръчката;
5. оперативната програма, която предоставя 
финансирането;
6. изброяване на прикачените файлове;
7. име и длъжност на лицето, което изпраща 
документите.
(3) Документите по ал. 1, попълнени по 
утвърдени образци, се изпращат по електронна 
поща като прикачени файлове към придружи-
телното писмо, което се подписва с електронен 
подпис. Адресът за изпращането им се публи-
кува на Портала на агенцията.
(4) Документите, изпратени по реда на ал. 3, 
се приемат за получени в агенцията, след като 
се потвърди чрез електронно съобщение до 
изпращача, че са регистрирани в деловодната 
є система. 
(5) Когато се установи, че не са изпратени 
всички документи, необходими за извършване 
на контрол, или не е спазен редът по ал. 3, те 
се връщат на възложителя по електронна поща 
за отстраняване на пропуските.
(6) След изготвяне на становището по чл. 20а, 
ал. 3 ЗОП то се изпраща на възложителя по елек-
тронна поща, подписано с електронен подпис.
(7) Едновременно с изпращането на решени-
ето и обявлението за откриване на процедурата 
за публикуване в регистъра възложителят из-
праща до агенцията и документа по ал. 1, т. 2. 
В случаите, когато е приложимо, той съдържа 
одобрената методика за оценка и/или писмени 
мотиви по чл. 20а, ал. 4 ЗОП.
(8) След изготвяне на окончателен доклад 
за законосъобразност той се изпраща на въз-
ложителя и на органите по чл. 20а, ал. 6 ЗОП 
по електронна поща, подписано с електронен 
подпис.